Public procurement notice: Contract Notice
Published: 2020-12-23
Buyer: Hämeenlinnan kaupunki
Country: FI
Contract type: Services
Procedure: Open procedure
CPV classification: 71000000 | 71313000: Environmental engineering consultancy services | 71400000 | 71410000 | 71520000: Construction supervision services
Estimated value: 2400000 EUR
Submission deadline: 2021-01-18
Award criteria: The most economic tender

Technical requirements: Osa kaupunkirakenteen perustehtäviin kuuluvista asiantuntijatöistä hankitaan ulkopuolisilta konsulteilta. Töiden jakaantuminen itse tehtäväksi ja ulkopuolelta tilattavaksi perustuu ajankohtaiseen työmäärään ja kunkin tehtävän sisältöön. Ulkopuolisilta asiantuntijoilta hankitaan pääosin sellaisia erityisosaamista vaativia selvitys- ja suunnittelutöitä, joihin kaupungilla ei ole omaa osaamista.
Puitesopimusjärjestely kilpailutetaan neljäksi (4) vuodeksi ajalle 1.2.2021—31.12.2024. Puitesopimusjärjestelyssä valitaan jokaiseen eri osa-alueeseen 3—5 konsulttia, joista jokaisen kanssa tehdään erillinen puitesopimus. Kunkin työtehtävän yhteydessä tilaajalla on mahdollisuus käyttää ketä tahansa valituista konsulteista sen mukaan, kenen tilaaja katsoo parhaiten kuhunkin tehtävään soveltuvan. Valittujen kesken voidaan järjestää myös minikilpailutus. Yli 60 000 EUR:n hankinnoissa noudatetaan etuisuusjärjestystä tai järjestetään minikilpailutus kaikkien valittujen kesken. Hämeenlinnan kaupunki ei sitoudu tilaamaan mitään tiettyä määrää konsulttitöitä keneltäkään valitulta konsultilta. Kaupunki voi yksipuolisesti irtisanoa sopimuksen yhden (1) tai useamman konsultin kanssa.
Yksi (1) tarjoaja voi tarjota yhtä (1) tai useampaa osa-aluetta, mutta yhtä (1) osa-aluetta ei voida jakaa pienempiin kokonaisuuksiin.
Konsulttitöihin käytetään kaupunkirakenteessa vuosittain yhteensä arviolta 300 000–600 000 EUR. Hankinnassa käytetään avointa menettelyä ja kaupungin yleisesti hyväksymiä periaatteita. Suunnitteluun osoitettavien henkilöiden on oltava koulutukseltaan tehtävään soveltuvia, ammattitaitoisia ja suunnittelutyössä käytännön kokemuksen omaavia.
Osa-alueissa 10—12 pisteytetään pelkkä hinta. Näissä laatuvaatimukset on asetettu minimivaatimuksina, jotka on täytettävä, jotta tarjouksen voi jättää.
Tämän osa-alueen suunnittelutyöt ovat pääasiassa katujen, aukioiden ja torien yleis-, katu-, viher- ja rakennussuunnittelua. Kohde voi koostua yksittäisistä kaduista tai käsittää laajemman asemakaava-aluekokonaisuuden. Suunnittelutyö saattaa sisältää myös vesihuoltolinjojen suunnittelua. Vesihuoltoon liittyvät suunnitelmat tarkastaa ja hyväksyy Hämeenlinnan Seudun Vesi Oy.
Kunnallistekniikan yleissuunnittelua tehdään yleensä asemakaavoitukseen liittyvien tilavarausten, katu-, jalankulku- ja pyöräilyliikennejärjestelyjen, vesihuolto- ja hulevesijärjestelyjen, meluntorjunnan ja pohjanvahvistustarpeiden määrittämiseksi. Kunnallistekniikan yleissuunnitelman laatimiseen voi sisältyä myös mm. katuvihreiden-, valaistusperiaatteiden ja viitoituksen suunnittelua. Yleissuunnittelua ohjaa kaupunkirakennepalveluiden lisäksi yleensä myös Hämeenlinnan Seudun Vesi Oy.
Yleissuunnitelma tehdään erityisesti yleisten alueiden kustannusarvioiden laskemiseksi investointien suunnittelua ja ohjelmointia sekä rakennuttamista varten. Katu- ja muiden yleisten alueiden yleissuunnitelma on yleispiirteinen, katu- ja muiden yleisten alueiden laatimista ohjaava suunnitteluvaihe, joka tukee myös kortteleiden suunnittelua.
Kohteesta laaditaan kustannusarviot. Suunnitelmien sisältöä ja ulkoasua koskevat vaatimukset esitetään kohdekohtaisesti. Kaikessa suunnittelutyössä tulee kiinnittää huomiota suunnittelukohteen elinkaarikustannuksiin.
Tehtävä sisältää katujen katu- ja rakennussuunnitelmien laatimisen. Toimeksianto voi koskea myös LP-alueita sekä katujen hulevesien käsittelyyn soveltuvia alueita.
Katu- ja rakennussuunnittelua tehdään voimassa olevien asemakaavojen perusteella. Siihen kuuluu hallinnollisen aineiston (katusuunnitelmat, rakennussuunnitelmat, kustannusarviot, suunnitelmaselostus, esitteet, esittelyaineisto, koneohjausmallit) tuottaminen suunnittelupro-sessissa. Rakennussuunnittelussa laaditaan kaikki kohteen rakentamiseksi tarvittavat asiakirjat ja hoidetaan rakentamisen aikaista suunnittelua.
Kohteesta riippuen toimeksiannot voivat sisältää myös esteettömyyteen, liikenneturvallisuuteen, pyöräilyn edistämiseen, hulevesien luonnonmukaiseen käsittelyyn ja rakenteiden tai rakennelmien muotoiluun liittyviä suunnittelu- ja asiantuntijatehtäviä. Ympäristön kannalta merkittävissä kohteissa toimeksiantoon voi kuulua myös visualisointi ja havainnekuvien tuottaminen sekä viestintäpalvelut.
Tehtävä sisältää katujen ja kuivatuksen rakennussuunnitelmien laatimisen. Katualueiden kuivatuksen ja pintavesien hallittuun johtamiseen myös tulvatilanteissa sekä tulvatarkasteluun on kiinnitettävä huomiota.
Tyypilliseen tehtävään kuuluu katu- ja vesihuoltosuunnittelun lisäksi yleensä geoteknistä-, viher- ja ympäristösuunnittelua. Ympäristösuunnittelu käsittää katujen päällysteiden, kuivatuksen, katuvihreän ja kadun kalusteiden, varusteiden sekä rakenteiden suunnittelun rakennussuunnitelmatasoisesti. Erityistä huomiota tulee kiinnittää mm. yleisen alueen ja tonttien välisiin saumakohtiin sekä katuaukioiden päällysteisiin, tasoeroihin, kuivatukseen ja yksityiskohtiin. Niistä tulee laatia riittävä määrä suunnitelmadetaljeja, jotta "suunnittelemattomia" ratkaisuja esim. pintakuivatuksen tai esteettömyyden osalta ei pääse syntymään.
Suunnittelutoimeksianto voi sisältää valaistus-, liikennevalo-, viitoitus- ja liikennemerkkisuunnittelua. Mikäli suunnittelutoimeksianto ei sisällä näitä, niin konsultin tulee tehdä tiivistä yhteistyötä näiden osioiden suunnittelijoiden kanssa.

Eligibility requirements: Tarjouspyyntöasiakirjoissa.

Award value: 2400000